Konstantin Hierl

Konstantin Hierl (født 24. februar 1875 i Parsburg i Bayern, død 23. september 1955 i Heidelberg i Baden-Württemberg) var en sentral skikkelse i administrasjonen av det nasjonalsosialistiske Tyskland.  Han var leder for Riksarbeidstjenesten (Reichsarbeitsdienst) og kjente rikskansler og partifører Adolf Hitler før han kom til makten i 1933.

I 1919 var Hierl major for Reichswehrs politiske departement i München. Han beordret den daværende eks-soldaten Hitler til å delta og rapportere fra et møte i Deutsche Arbeiterpartei (som senere ble det nasjonalsosialistiske partiet NSDAP).

5. juni 1931 ble Hierl utpekt som leder for den frivillige arbeidstjenesten (Freiwilliger Arbeitsdienst), en organisasjon som skulle skape sysselsetting i Tyskland under den store depresjonen. Etter den nasjonalsosialistiske maktovertakelsen skiftet denne navn til Nationalsozialistischer Arbeitsdienst og senere Reichsarbeitsdienst (RAD). Hierl ledet denne helt til slutten av andre verdenskrig i 1945. Hierl ble utpekt til statssekretær i 1935, Reichsleiter i 1936 og Reichsminister i 1943.

Etter andre verdenskrig ble han stilt for retten og funnet skyldig i alvorlige forbrytelser. Han ble dømt til fem år i arbeidsleir. 

 Referanser 

 Eksterne lenker 


Kategori:Fødsler i 1875
Kategori:Dødsfall i 1955
Kategori:Personer fra Landkreis Neumarkt in der Oberpfalz
Kategori:Tyske generaler
Kategori:Tyske nazister
Kategori:Tyske statssekretærer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av frikorps
Kategori:Mottakere av Jernkorset (1914)
Kategori:Medlemmer av NSDAP (innmeldt 1925–1932)
Kategori:Tyske arméoffiserer
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)
Kategori:Tyskere dømt for forbrytelser begått under andre verdenskrig